258. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 49/6 της 30 Απρ./16 Μαΐου 1996 (ΦΕΚ Β΄  353) (Διόρθ. σφάλμ. στα ΦΕΚ Β΄ 594/12  Ιουλ. 1996  Συμμόρφωση προς τις διατάξεις της οδηγίας 95/56/ΕΚ της Επιτροπής των Ευρωπαϊκών Κοινοτήτων της 8ης Νοεμβρίου 1995 «για την προσαρμογή στην τεχνική πρόοδο της οδηγίας 74/61/ΕΟΚ του Συμβουλίου σχετικά με την παράνομη χρήση των μηχανοκίνητων οχημάτων (αντικλεπτικά συστήματα)». Για την διόρθωση της άνω απόφασης, βλ. την με αριθ.16703/1286/25 Ιαν.-9 Φεβρ.2006 (ΦΕΚ Β΄153), απόφ. Υπ. Οικονομίας και Οικονομικών-Μεταφορών και Επικοινωνιών. Έχοντας υπόψη τις διατάξεις: 1.Του άρθρ. 84 παρ. 2 του Κ.Ο.Κ. που κυρώθηκε με τον Νόμ. 2094/92 (ΦΕΚ 182/Α/1992) «περί κυρώσεως του Κώδικα Οδικής Κυκλοφορίας». 2.Των άρθρων 1 παρ. 1 και 3 του Νόμ. 1338/83 (ΦΕΚ 34/Α/1983) «εφαρμογή του Κοινοτικού Δικαίου», όπως τροποποιήθηκε με την παρ. 1 του άρθρ. 6 του Νόμ. 1440/84 (ΦΕΚ 70/Α/1984) «Συμμετοχή της Ελλάδος στο κεφάλαιο της Ευρωπαϊκής Κοινότητος Άνθρακος και Χάλυβος και του Οργανισμού ΕΥΡΑΤΟΜ» και του άρθρ. 65 του Νόμ. 1892/90 (ΦΕΚ 101/Α/90). 3.Του άρθρ. 29Α του Νόμ. 1558/85 «Κυβέρνηση και Κυβερνητικά Όργανα» (ΦΕΚ 137/Α/1985) που προστέθηκε με το άρθρ. 27 του Νόμ. 2081/92 (ΦΕΚ 154/Α/1992). 4.Της 87/2-2-1996 (ΦΕΚ 83/Β/9-2-1996) Κοινής Απόφασης του Πρωθυπουργού και του Υπουργού Μεταφορών και Επικοινωνιών «Καθορισμός αρμοδιοτήτων του Υφυπουργού Μεταφορών και Επικοινωνιών Γεωργίου Δασκαλάκη». Σελ. 208,958(α) Τεύχος -Σελ.  5.Του Π.Δ. 1259/1981 (ΦΕΚ 309/Α/16-10-1981) «Περί συμμορφώσεως της Ελληνικής νομοθεσίας προς τις διατάξεις της υπ’ αριθ. 74/61/ΕΟΚ οδηγίας του Συμβουλίου Ευρωπαϊκών Κοινοτήτων, της 1712-1973, περί προσεγγίσεως των νομοθεσιών των Κρατών-Μελών, των αφορωσών εις τας διατάξεις προστασίας των οχημάτων με κινητήρα κατά μιας μη επιτρεπομένης χρήσεως». 21.Ε.α.258 Γενικά περί κυκλοφορίας αυτοκινήτων 6.Του Π.Δ. 431/1983 (ΦΕΚ 160/Α/7-11-1983) «προσαρμογή της Ελληνικής Νομοθεσίας τις διατάξεις της οδηγίας 70/156/ΕΟΚ του Συμβουλίου Ευρωπαϊκών Κοινοτήτων της 6ης Φεβρουαρίου 1970 περί προσεγγίσεως των νομοθεσιών των Κρατών μελών, που αφορούν την έγκριση των οχημάτων με κινητήρα και των ρυμουλκουμένων τους, όπως τροποποιήθηκε της 78/315/ΕΟΚ της 21 Δεκεμβρίου 1977, 78/547/ΕΟΚ της 12 Ιουνίου 1978 και 80/1267/ΕΟΚ της Δεκεμβρίου 1980, οδηγίες του Συμβουλίου των Ευρωπαϊκών Κοινοτήτων» όπως τροποποιήθηκε τελευταία με την Κ.Υ.Α. 38888/ 337/1993 (ΦΕΚ 961/Β/31-12-1993). 7.του Π.Δ. 505/1983 (ΦΕΚ 192/Α/28-12-1983) «Συμμόρφωση προς τις διατάξεις της 70/388/ΕΟΚ οδηγίας του Συμβουλίου των Ευρωπαϊκών Κοινοτήτων, της 27ης Ιουλίου 1970, περί προσεγγίσεως των νομοθεσιών των Κρατών-Μελών, που αφορούν τα ηχητικά όργανα των οχημάτων με κινητήρα. 8.Της Κ.Υ.Α. 47271/3950/92 (ΦΕΚ 764/Β31-121992) «Διαδικασία έγκρισης τύπου οχημάτων με κινητήρα και των ρυμουλκουμένων τους σε συμμόρφωση με τις διατάξεις της οδηγίας 92/53/ΕΟΚ του Συμβουλίου των Ευρωπαϊκών Κοινοτήτων της 18ης Ιουνίου 1992», αποφασίζουμε: Σκοπός Άρθρ.1.-Η παρούσα απόφαση αποσκοπεί στη συμμόρφωση της Ελληνικής νομοθεσίας προς τις διατάξεις της οδηγίας 95/56/ΕΚ της Επιτροπής των Ευρωπαϊκών Κοινοτήτων της 8ης Νοεμβρίου 1995 «για την προσαρμογή στην τεχνική πρόοδο της οδηγίας 74/61/ΕΟΚ του Συμβουλίου σχετικά με την παράνομη χρήση των μηχανοκίνητων οχημάτων (αντικλεπτικά συστήματα)» που δημοσιεύθηκε στην Ελληνική γλώσσα στην Επίσημη Εφημερίδα των Ευρωπαϊκών Κοινοτήτων με αριθ. L 286/29-11-1995 σελ. 1 ως 44. Άρθρ.2.-(Τροποποιείται το Π.Δ. 1259/1981, ΦΕΚ Α΄ 309, ανωτ. αριθ. 139). Άρθρ.3.-1.Από την ημερομηνία δημοσίευσης αυτής της απόφασης, οι αρμόδιες Υπηρεσίες του Υπουργείου Μεταφορών και Επικοινωνιών δεν επιτρέπεται: -να αρνηθούν, για ένα τύπο μηχανοκίνητου οχήματος, έναν τύπο συστήματος ακινητοποίησης ή συναγερμού, να χορηγούν έγκριση ΕΟΚ τύπου ή να χορηγούν εθνική έγκριση τύπου ή -να απαγορεύουν την ταξινόμηση, την πώληση ή τη θέση σε κυκλοφορία οχημάτων ή την πώληση ή την τοποθέτηση συστημάτων ακινητοποίησης ή συναγερμού, σε θέματα σχετικά με τις διατάξεις προστασίας από την παράνομη χρήση των μηχανοκινήτων οχημάτων εφόσον οι διατάξεις αυτές πληρούν τις απαιτήσεις του Π.Δ. 1259/81 (ΦΕΚ 309/Α/1610-1981), όπως τροποποιείται από τη παρούσα απόφαση. 2.Από 1ης Ιανουαρίου 1997, οι αρμόδιες Υπηρεσίες του Υπουργείου Μεταφορών και Επικοινωνιών: -δεν χορηγούν πλέον την έγκριση ΕΟΚ τύπου και -μπορούν να αρνηθούν τη χορήγηση εθνικής έγκρισης τύπου, για ένα τύπο οχήματος για λόγους που αφορούν τις διατάξεις προστασίας από την παράνομη χρήση ή για ένα τύπο συστήματος ακινητοποίησης ή συναγερμού, εφόσον αυτές δεν πληρούν τις απαιτήσεις του Π.Δ. 1259/81 (ΦΕΚ 309/Α/1610-1981), όπως τροποποιείται από την παρούσα απόφαση. 3.Από 1ης Οκτωβρίου 1998 οι αρμόδιες Υπηρεσίες του Υπουργείου Μεταφορών και Επικοινωνιών: -θεωρούν τα πιστοποιητικά συμμόρφωσης που συνοδεύουν τα νέα οχήματα, σύμφωνα με τις διατάξεις του Π.Δ. 431/1983 όπως τροποποιήθηκε, ως μη ισχύουσα πλέον για τους σκοπούς του άρθρ. 7 παρ. 1 του εν λόγω Προεδρικού Διατάγματος. -μπορούν να αρνηθούν την ταξινόμηση, την πώληση και τη θέση σε κυκλοφορία νέων οχημάτων, που δεν συνοδεύονται από πιστοποιητικό συμμόρφωσης εκδοθέν με βάση τις διατάξεις του Π.Δ. 431/83 όπως τροποποιήθηκε και -μπορούν να απορρίπτουν την πώληση ή τη θέση σε κυκλοφορία νέων συστημάτων ακινητοποίησης ή συναγερμού, σε θέματα που αφορούν τις διατάξεις προστασίας από την παράνομη χρήση, εφόσον δεν πληρούνται οι απαιτήσεις του Π.Δ. 1259/81 (ΦΕΚ 309/Α/16-10-1981), όπως τροποποιείται από την παρούσα απόφαση. 4.Από 1ης Οκτωβρίου 1998, οι απαιτήσεις της παρούσας απόφασης που αφορούν τα συστήματα ακινητοποίησης και συναγερμού ως κατασκευαστικά στοιχεία ή ιδιαίτερες τεχνικές μονάδες, ισχύουν για τους σκοπούς του άρθρ. 7 παρ. 2 του Π.Δ. 431/1983 όπως τροποποιήθηκε και ισχύει. Άρθρ.4.-Η παρούσα απόφαση ισχύει από την ημερομηνία δημοσίευσης στην Εφημερίδα της Κυβερνήσεως. Από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού. (Αντί για τη σελ. 208,959) Σελ. 208,959(α) Τεύχος -Σελ.  Γενικά περί κυκλοφορίας αυτοκινήτων 21.Ε.α.258 